google/wiki40b huggingface dataset:
Sázavský kláštor

Sázavský kláštor, neskôr prestavaný na zámok, leží v mestečku Sázava nad rovnomennou riekou.

Dejiny

Najstaršie zmienky o kláštore siahajú do roku 1032. Pri jeho zrode stáli knieža Oldřich I. a (vtedy ešte pustovník) Prokop, okolo ktorého sa tu tvorila skupina nasledovníkov už asi od roku 1009. Knieža Oldřich I. v roku 1032 túto komunitu povýšil na benediktínsky kláštor. Sázavský kláštor je považovaný za stredisko slovanskej vzdelanosti. Jeho zakladateľ Prokop sa snažil uchovať a rozvíjať cyrilo-metodskú tradíciu. Hovorí o ňom latinská Legenda o svätom Prokopovi v ktorej sa objavuje téma zápasu českej a nemeckej kultúry. Významnú úlohu hrali styky Sázavského kláštora s Kyjevskou Rusou.
Podľa legendy o založení kláštora na Sázave Prokop ponúkol kniežaťu Oldřichovi vodu, ktorá sa premenila na víno. Za tento čin pomohol knieža Prokopovi založiť tento kláštor.
V 11. storočí bol kláštor stredom staroslovenskej liturgie, ale už v roku 1096 boli mnísi zo Sázavského kláštora definitívne vyhnaní a ich knihy a všetky spisy zničené. Kláštor bol potom odovzdaný latinským benediktínom a používala sa tu len latinská liturgia.
Krátko po svojej korunovácii v roku 1203 sa Přemysl Otakar I. snažil presvedčiť pápeža Inocenta III. o povýšení pražského biskupstva na arcibiskupstvo a vyhlásení Prokopa za svätého. Biskupstvo síce nebolo povýšené, ale Prokop bol kanonizovaný v roku 1204.

Stavba

Dodnes sa zachovali len základy, súčasná stavba pochádza zo 14. storočia a prestavaná bola v dobe baroka.
Husitské vojny prerušili rozvoj kláštora. Z týchto čias zostal dodnes nedokončený chrám svätého Prokopa.
Medzi najvzácnejšie prvky v interiéri kláštora patria gotické fresky mariánskeho cyklu a hlavne unikátna Sázavská madona, ktorá ako asi jediná na svete trestá malého Ježiša.

Zaujímavosť

Na troch stranách dodnes fungujúcej zvonice je jedna tehla s vytesanou hviezdou. Kto nájde všetky tri, tomu sa vraj splnia želania.
Viliam I. (Holandsko)

Životopis

Bol synom holandského miestodržiteľa Viliama V. Oranžského a Vilhelmíny Pruskej. Ako princ oranžský a holandský miestodržiteľ sa volal Viliam VI. Oranžský.
Keď sa v roku 1795 holandských provincií zmocnili francúzske vojská postavil sa spolu so svojím otcom miestodržiteľom Viliamom V. Oranžským na stranu protinapoleonskej koalície. Francúzi na tomto území vyhlásili Batávsku republiku a neskôr kráľovstvo, ktoré bolo v rokoch 1810 až 1814 priamo pripojené k Francúzsku. Na Viedenskom kongrese v roku 1815 bolo vyhlásené Spojené kráľovstvo Holandské, ku ktorému patrilo do roku 1830 tiež Belgicko (resp. do 1839, kedy Holandsko jeho nezávislosť definitívne uznalo) a Luxembursko. Po odtrhnutí Belgicka vzniklo Holandské kráľovstvo spojené až do roku 1890 personálnou úniou s Luxemburským veľkovojvodstvom.
Viliam sa pokúšal Belgicko znovu získať, ale bez úspechu a tak v roku 1839 Holandsko jeho nezávislosť definitívne uznalo. V roku 1840 abdikoval v prospech svojho syna Viliama II. a zvyšok života strávil v Berlíne, kde aj v roku 1843 zomrel.
Zuienkerke

Obyvateľstvo

Obec má približne 2 765 obyvateľov (2013).
Serrigny-en-Bresse

Poloha

Obec má rozlohu 12,36 km². Najvyšší bod je položený 204 m n. m. a najnižší bod 182 m n. m.

Obyvateľstvo

Počet obyvateľov obce je 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hardanges

Poloha

Obec má rozlohu 18,48 km². Najvyšší bod je položený 327 m n. m. a najnižší bod 149 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citou

Poloha

Obec má rozlohu 17,34 km². Najvyšší bod je položený 929 m n. m. a najnižší bod 260 m n. m.

Obyvateľstvo

Počet obyvateľov obce je 82 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bouilland

Poloha

Obec má rozlohu 16,65 km². Najvyšší bod je položený 620 m n. m. a najnižší bod 345 m n. m.

Obyvateľstvo

Počet obyvateľov obce je 186 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kompliment

Kompliment je dobromyseľné a priateľské vyjadrenie sa k inej osobe, ktorým ten, kto kompliment vyjadruje, vyzdvihuje niečo, čo sa mu na danej osobe obzvlášť páči alebo čo na nej pozitívne oceňuje. Môže pritom ísť o osobné vlastnosti, výkony, alebo vonkajšie znaky, ako napr. vkusné oblečenie alebo príťažlivý telesný vzhľad.
Kompliment môže byť aj formou "líškania sa", ktorého cieľom je pozitívnymi poznámkami vzbudiť priazeň danej osoby. Pri skladaní takéhoto komplimentu si je treba dať zvláštny pozor na to, aby kompliment nevyznel dvojzmyselne alebo neúprimne (napr. To sa Vám výnimočne podarilo!).
Očakávaná reakcia na kompliment je v rozličných kultúrach odlišná.
Šugovský potok

Prameň

Pramení vo Volovských vrchoch, v podcelku Pipitka, na severozápadnom svahu Šugovského vrchu (705,4 m n. m.) v lokalite Pod Darážkou, v nadmorskej výške približne 485 m n. m.
Sergej Borisovič Ivanov

Život

Narodil sa 31. januára 1953 v Leningrade (dnes Petrohrad). Študoval prekladateľstvo na filologickej fakulte Leningradskej štátnej univerzity a v roku 1975 získal diplom. Následne absolvoval vyššie kurzy KGB v Minsku a študoval v Škole KGB, ktorú ukončil v roku 1981. Medzitým pracoval na kádrovom oddelení KGB v Leningrade, kde bol spolupracovníkom Vladimira Putina. Do roku 1985 pracoval ako spolupracovník KGB vo Fínsku a Keni. Ovláda anglický a švédsky jazyk. V rokoch 1991 – 1998 pracoval ako príslušník Zahraničnej rozviedky Ruskej federácie, kde úspešne kariérne postupoval a svoju službu skončil v hodnosti veliteľa Európskeho oddelenia Zahraničnej rozviedky.
Od augusta 1998 sa bol poverený funkciou zástupcu FSB a náčelnikom oddelenia analýz, prognóz a strategického plánovania. V tomto období riadil FSB Vladimir Putin. Od 15. novembra 1999 bol sekretárom Rady bezpečnosti Ruska. Bol poradcom prezidenta Borisa Jeľcina a neskôr aj Vladimíra Putina v záležitostiach národnej bezpečnosti. V roku 2000 odišiel do zálohy v hodnosti generálplukovníka.
Po nástupe Vladimira Putina na post prezidenta bol v roku 2001 vymenovaný za ministra obrany, ktorý zastával až do roku 2007. V tejto funkcii bol poverený reformami a modernizáciou armády. Od februára 2007 2. podpredseda ruskej vlády. Od 12. mája 2008 do roku 2011 pôsobil ako námestník predsedu vlády, ktorým bol v tej dobe Vladimir Putin. Od 22. decembra 2011 do 12. augusta 2016 pôsobil ako vedúci kancelárie prezidenta Putina. Následne bol poverený funkciou osobitného zástupcu prezidenta Ruskej federácie pre ochranu životného prostredia, ekológie a dopravu.
Faissault

Poloha

Obec má rozlohu 6,07 km². Najvyšší bod je položený 216 m n. m. a najnižší bod 156 m n. m.

Obyvateľstvo

Počet obyvateľov obce je 208 obyvateľov (2009).
Graf vývoja obyvateľstva:
Zdroje: INSEE
Argo (nakladateľstvo)

ARGO spol. s r.o. je české vydavateľstvo, ktoré vzniklo v roku 1991 v Poličke a o rok neskôr začalo nakladateľskú a vydavateľskú činnosť. V roku 2000 sa sídlo presťahovalo do Prahy. Vydáva beletriu, historickú literatúru a odbornú literatúru. Za dobu svojej existencie vydalo v edícii AAA viac než 100 titulov od anglicky píšucich autorov, ako sú Charles Bukowski, Raymond Carver, Cormac McCarthy a Jhumpa Lahiriová. V roku 2002 bola na knižnom veľtrhu v Lipsku kniha Herberta T. Schwarza Příběhy z parní lázně vydaná nakladateľstvom Argo označená za najkrajšiu knihu sveta. Argo je v Česku výhradným vydavateľom kníh Dana Browna.
Boyer (Saône-et-Loire)

Poloha

Obec má rozlohu 16,93 km². Najvyšší bod je položený 305 m n. m. a najnižší bod 169 m n. m.

Obyvateľstvo

Počet obyvateľov obce je 691 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Champ-sur-Drac

Poloha

Obec má rozlohu 8,92 km². Najvyšší bod je položený 1 281 m n. m. a najnižší bod 259 m n. m.

Obyvateľstvo

Počet obyvateľov obce je 3 139 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fleurey-lès-Lavoncourt

Poloha

Obec má rozlohu 9,5 km². Najvyšší bod je položený 267 m n. m. a najnižší bod 210 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Liang Bua

Liang Bua je vápencová jaskyňa nachádzajúca sa na indonézskom ostrove Flores. V roku 2003 boli v tejto jaskyni objavené kostrové pozostatky druhu Homo floresiensis. Dodnes je to jediné miesto, kde boli takéto pozostatky nájdené.
Jaskyňa bola objavená v 50. rokoch 20. storočia, je dlhá 50 m a má jeden vstup.
Trégunc

Poloha

Obec má rozlohu 50,61 km². Najvyšší bod je položený 89 m n. m. a najnižší bod 0 m n. m.

Obyvateľstvo

Počet obyvateľov obce je 6 785 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roman II.

Roman II. Porfyrogennétos/Porfyrogenet (po grécky "Porfyrogennétos" = „v purpure zrodený“) (* 938 – † 963) bol byzantský cisár, ktorý nastúpil na trón po smrti Konštantína VII. ako dvadsaťjeden ročný. Prvýkrát sa oženil ešte ako dieťa s Berthou, dcérou Huga z Arles, ktorá však v roku 949 zomrela. S Anastaso sa oženil v roku 956. Bola to dcéra hostinského, neskôr sa premenovala na Theofano. Po nástupe na trón v roku 959 sa Roman zbavil niektorých dvoranov a radcov, dokonca nechal svoju matku Helenu vykázať do kláštora. Na svojich bratov Nikefora a Leona Fokasa nechal vojenské záležitosti. V roku 961 sa mu podarilo znovu dobyť Krétu, ktorá bola vtedy pod moslimskou nadvládou. Takisto sa mu podarilo v roku 962 dobyť s pomocou brata vojvodu Nikefora mesto Aleppo. Medzitým Leon Fokas a Marianos Argyros odrazili nájazd Maďarov do byzantských provincií na Balkáne. V roku 963 zomrel, keď bol otrávený vlastnou manželkou Theofano.
Vlnolam

Vlnolamy sú stavebné konštrukcie slúžiace ako súčasť pobrežnej ochrany pred vlnami spôsobujúcimi eróziu, alebo na ochranu prístavov a kotvísk pred účinkami počasia a zdvihnutou rozbúrenú hladinou. Cieľom takejto konštrukcie je znížiť intenzitu a silu vĺn v pobrežných vodách a tým znížiť eróziu pobrežia. Sú konštruované do určitej vzdialenosti od pobrežia, alebo sú spojené za jeden koniec s pobrežím. Vlnolamy môžu byť skonštruované dvoma spôsobmi, buď pevné alebo plávajúce. Výber závisí na hĺbke vody, sile vĺn, prílivovej oblasti a pod.
Keď narazí blížiaca sa vlna do vlnolamu, je ich erozívna sila sústredená na tieto konštrukcie a nie na pobrežie. Tým za vlnolamom vzniká oblasť stojatej vody bez prísunu čerstvých sedimentov a živín a v prípade väčšieho oddelenia môže dôjsť k zhoršeniu kvality vody. Stena vlnolamu môže slúžiť tiež na udržanie väčšej vrstvy sedimentu, čo by po čase mohlo začať škodiť lodnej doprave tým, že by hĺbka nestačila pre ponor lodí. Vlnolam možno vytvoriť aj ako umelý útes na podporu morského života.
Numerus clausus

Numerus clausus (latinsky: obmedzený počet) je jedno z opatrení, ktorými sa obmedzuje počet študentov na vysokých školách. V minulosti bolo toto opatrenie použité v mnohých štátoch, vrátane bývalého Česko - Slovenska. Zvyčajne sa obmedzoval počet študentov pripravujúcich sa na slobodné povolanie napríklad lekár alebo právnik.
Názornosť

Názornosť je prístupnosť zmyslovému vnímaniu (najmä zrakovému), obraznosť, ľahká pochopiteľnosť. Pri uplatňovanie zásady názornosti sa využívaji didaktické prostriedky - predovšetkým ide o predmety slúžiaci ako učebná pomôcka pri názoronom vyučovaní.

Zásada názornosti je hlavné didaktické pravidlo.
Nikola Gruevski

Život

Nikola Gruevski sa narodil v roku 1970 v Skopje, vyštudoval ekonómiu na Ochridskej univerzite. Jeho starý otec Nikolaos Gruios pochádzal z Grécka, z dediny Achlada v kraji Florina, bojoval na strane Grécka proti fašistickým vojskám a bol to Slavofónny Grék. Do Juhoslávie emigroval ako Grék, komunista po 2. sv. vojne, po gréckej občianskej vojne, kedy bolo veľa severogréckych komunistov (najmä slavofónnych) vysťahovaných z Grécka. Gruevského matka je Arumunka, pôvodom z gréckej Pelly. 
Od začiatku svojho vládnutia sa snaží krajinu doviesť do EÚ, avšak to sa nedarí, jednak zlou ekonomickou situáciou a zlými vzťahmi so susedmi. Severné Macedónsko malo totiž spory s Gréckom kvôli menu tejto novej krajiny. Práve Gruevski sa snažil presadiť používanie mena "Macedónsko". Spory s Gréckom vrcholili počas gréckej vlády Karamanlisa, no nenachádzali riešenie ani počas  gréckej vlády Jeorjosa Papandreu a Antonisa Samarasa. Nedávne stretnutia Papandreoua a Gruevského neviedli k žiadnym pokrokom. Krajina navyše musí čeliť sporom s Bulharskom a Albánskom. Moslimskí Albánci tvoria väčšinu v západnej časti krajiny a snažia sa o nezávislosť. Gruevski preto musel v roku 2008 zostaviť vládu spoločne s albánskou stranou. Počas vlády Nikola Gruevského krajina pomenovala mnohé inštitúcie a miesta (letisko a diaľnicu) menami Alexandra Veľkého, či Filipa II., pričom boli vztýčené rôzne nákladné sochy a pamätníky týmto osobnostiam, čo Grécko vníma ako propagandu a provokáciu. Gruevski bol na provokáciu upozornený aj EÚ, rovnako tak bola na neho vznesená kritika kvôli jeho účasti na radikálnych nacionalistických macedónskych slávnostiach, kde bola prezentovaná mapa "Veľkého Macedónska", teda aj s gréckym územím po Thessaloniki.
Gruevskeho vláda tiež financuje rozsiahly stavebný projekt v Skopje (Skopje 2014), ktorý zahŕňa stavbu mnohých inštitúcií v neoklasickom štýle, pričom premiér čelí kritike zo strany opozície, pre veľkú predraženosť projektu a korupcie.

Osobný život

12. mája 2007  sa oženil s Borkicou Manceva, majú dcéru.
Rouvray-Catillon

Poloha

Obec má rozlohu 12,22 km². Najvyšší bod je položený 225 m n. m. a najnižší bod 112 m n. m.

Obyvateľstvo

Počet obyvateľov obce je 225 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Esquay-Notre-Dame

Poloha

Obec má rozlohu 3,02 km². Najvyšší bod je položený 112 m n. m. a najnižší bod 50 m n. m.

Obyvateľstvo

Počet obyvateľov obce je 1331 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frederick Chapman Robbins

Životopis

Bol synom dvoch profesorov botaniky, Williama J. Robbinsa a Christine Robbinsovej, rodenej Chapmanovej. Rozhodol sa pre medicínu a po maturite študoval na University of Missouri. V roku 1938 získal bakalársky titul a pokračoval v štúdiu na Harvard Medical School. Roku 1940 bol najatý ako bakteriológ do centrálnej detskej nemocnice v Bostone. Počas druhej svetovej vojny pracoval v armáde na liečbe hepatitídy, brušného týfusu a Q horúčky.
Po svadbe s Alicou Northropovou pokračoval v práci v detskej nemocnici a pripojil sa k výskumnej skupine Johna Endersa Franklina a Thomasa Huckle Wellera, ktorá sa zaoberala infekčnými chorobami. Podarilo sa im izolovať a pestovať poliovírus. To viedlo k vytvoreniu vakcíny proti detskej obrne. Za to dostal spolu s Endersom a Wellerom Nobelovu cenu za medicínu.
Až do svojej smrti 4. augusta 2003 pôsobil ako profesor pediatrie na Case Western Reserve University. Bol členom National Academy of Sciences.
Fanclub Steelers HC Košice

Fanclub Steelers HC Košice je fanklub hokejového tímu HC Košice. Vznikol počas hokejovej sezóny 2005/06. Vtedy mal ako nový fanklub spolu 49 členov. V čase vzniku fanklubu bol domovským štadiónom HC Košice zimný štadión na Kavečanskej ceste v Košiciach. Zanedlho sa hokejový klub HC Košice presťahoval do novovybudovaného zimného štadiónu Steel Aréna – Zimný štadión Ladislava Trojáka. Už v prvej sezóne sa zaradil medzi najlepšie fankluby Slovenkej hokejovej extraligy (podľa oficiálnej štatistiky). V nasledujúcej sezóne ich počet narástol na 75, čo svedčí o spokojnosti košických divákov s fanklubom.
Zakladateľom fanklubu a súčasným prezidentom je Karol (Carlos) Matejiček, predsedom je Pavol (Paljuka) Čegiň. V krátkej dobe sa im podarilo vybudovať silný, samostatný a uznávaný fanklub.
Steelers sa za relatívne krátky čas prezentovali na viacerých výjazdoch s cieľom podporovať klub mimo Košíc. Vrcholom bolo play-off 2006/07 kde zorganizovali 5 – autobusový výjazd cez celé Slovensko. V porovnaní s minulými rokmi je to nevídaný úspech, keďže „starý fanklub“ bol typický skôr svojou konzervatívnou politikou. Medzi ďalšie významné úspechy patrí výrazné skultúrnenie prostredia a vytváranie tej pravej hokejovej atmosféry. Tak isto stojí za povšimnutie druhé miesto na fanklubáckom hokejbalovom turnaji, ktoré malo svoju premiéru v Nitre.
Fanklubu patrí v Steel Aréne sektor A11, ktorý sa nachádza za bránkou hosťujúceho tímu. Steelers ostávajú verní niekdajším klubovým farbám HC Košice, čiernej a oranžovej, ktoré si vzali ako farby fanklubu, no vystupujú v symbolike „ctíme si minulosť, vážime prítomnosť“ – zakomponovanie nových symbolov klubu, zavedenie moderných prvkov do fandenia.
Pery

Pery sú viditeľný orgán okolo úst. Vo väčšine prípadov je horná pera menšia. Perami sa vyjadrujú emócie.
Thillombois

Poloha

Obec má rozlohu 13,03 km². Najvyšší bod je položený 352 m n. m. a najnižší bod 234 m n. m.

Obyvateľstvo

Počet obyvateľov obce je 36 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trikolóra

Trikolóra je vlajka pozostávajúca z troch farieb, obyčajne usporiadaných do rovnakých širokých pruhov horizontálne alebo vertikálne. Medzi prvé trikolóry, ktoré sa dodnes používajú, patrí vlajka Holandska, medzi prvé vertikálne trikolóry patrí vlajka Francúzska.Používa sa na Vlajkách
Parnac (Lot)

Poloha

Obec má rozlohu 5,77 km². Najvyšší bod je položený 296 m n. m. a najnižší bod 100 m n. m.

Obyvateľstvo

Počet obyvateľov obce je 382 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krvácanie do tenkého čreva

Epidemiológia

V USA si gastrointestinálne krvácanie vyžiada 300 000 hospitalizácií ročne. Hospitalizácie pre krvácanie z horného GITu (100 na 100 000 pacientov) sú 5-krát častejšie ako pre krvácanie z dolného GITu (21 na 100 000  pacientov). Krvácanie do dolného GITu je častejšie u mužov, stúpa s vekom a nárastom výskytu divertikulov  a cievnych chorôb (a je o niekoľko rádov častejšie z hrubého čreva). 
Počet prác, analýz a dát o dolnom GITe umožňujúcich stanoviť prognózu priebehu je menší, ako v prípade horného GITu. Ak sa porovnajú, pri krvácaniach do dolného GITu je hemoragický šok zriedkavejší (19% versus 35%) a potreba krvných prevodov je nižšia (36% versus 64%). Asi 50 % pacientov s krvácaním do dolného GITu má v priebehu diagnostickej endoskopie mierne, alebo závažnejšie komplikácie z poruchy hemodynamiky. Ide hlavne o poruchy kardiovaskulárne (srdcovo-cievne; 9%), synkopy (odpadnutia; 10%), ortostatické (poruchy rovnováhy; 30%).

Klinický obraz

Pri akútnom krvácaní je popri príznakoch z krvácania evidentná hlavne tachykardia, hypovolémia, posturálna hypotenzia a v ťažších prípadoch šok. Makroskopický vzhľad stolice nie je spoľahlivý. Pri okultnom krvácaní klinické príznaky chýbajú. Pri krvácaní z nezisteného zdroja býva meléna alebo hemateméza, ale ani opakovanými vyšetreniami sa zdroj strát krvi nezistí. Asi v 5% zjavných, a až v 38% okultných krvácaní nie je ani pri opakovaných gastro- a kolonoskopických vyšetreniach zistený zdroj krvácania. Zdrojom krvácania je potom väčšinou tenké črevo. 
Častou príčinou krvácania do tenkého čreva je užívanie nesteroidných antiflogistík (NSA). Pri pacientoch dlhodobo užívajúcich NSA je patologický enteroskopický nález zistený v 41- 66%. U viac ako 75% pacientov na dlhodobej liečbe NSA sú okultné straty do tráviaceho traktu spôsobené krvácaním z viacerých zdrojov.

Liečba

Liečba je lokálna (enteroskopická, mikrovaskulárna) alebo celková (farmakoterapia, chirurgická liečba) a prebieha podľa možnosti súčasne s diagnostikou. Rozhodujúcim krokom je zhodnotenie stability obehovej sústavy a životných funkcií: odber krvi na základe laboratórneho vyšetrenia, zabezpečenie prístupu do krvného obehu pacienta. Ak pacient javí známky obehového (hemoragického) šoku, je nutné začať súčasne s diagnostikou aj parenterálnu (vnútrožilovú) liečbu, smerujúcu k náhrade obehu (roztoky kryštaloidov, plazma, erytrocytárna masa). Vlastnú diagnostiku a liečbu prispôsobujeme stupňu stabilizácie pacienta.

2. Farmakoterapia

Napriek dominantnej úlohe enteroskopickej liečby sa užívajú pri krvácaniach do tenkého čreva na celkovú liečbu vazokonstrikčné preparáty (vazopresin, glypresin, talipresin), lieky znižujúce prekrvenie splanchnického riečiska (somatostatín, oktreotid), v poslednej dobre aj i.v. preparáty blokátorov protónovej pumpy.

3. Chirurgická liečba

V tenkom čreve chirurgická liečba krvácania je aktuálna pri primárnych aj sekundárnych nádoroch s krvácaním. Pri ostatných stavoch je skôr výnimkou.

Prognóza

Pri akútnom krvácaní závisí od času stanovenia diagnózy, pri chronickom krvácaní je prognóza rôzna a závisí od základného ochorenia.
La Bretenière (Doubs)

Poloha

Obec má rozlohu 4,16 km². Najvyšší bod je položený 445 m n. m. a najnižší bod 309 m n. m.

Obyvateľstvo

Počet obyvateľov obce je 64 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Connezac

Poloha

Obec má rozlohu 5,78 km². Najvyšší bod je položený 209 m n. m. a najnižší bod 118 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nadstavba (marxizmus)

Nadstavba je v marxizme základný prvok štruktúry spoločensko-ekonomickej formácie zahrnujúci duchovné výtvory ľudí a ideologické vzťahy medzi nimi.
Opakom je základňa.
Talizat

Poloha

Obec má rozlohu 37,62 km². Najvyšší bod je položený 1 162 m n. m. a najnižší bod 700 m n. m.

Obyvateľstvo

Počet obyvateľov obce je 573 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Komlósky okres

Komlósky okres (maď. Komlói járás) je okres v južnom Maďarsku v Baranskej župe. Jeho správnym centrom je mesto Komló.
Chaldejsko-katolícka cirkev

Dejiny

V roku 1553 rímsky pápež, po tom ako skupina biskupov Asýrskej cirkvi Východu chcela úniu s Rímom, ustanovil patriarchu Šimona VIII. pre Chaldejcov. Po jeho poprave však sa skupina okolo neho vrátila do svojej pôvodnej Asýrskej cirkvi.
V roku 1530 rímsky pápež potvrdil za chaldejského patriarchu Babylonu Jána Hormizdasa.
Počas masakrov v priebehu 1. svetovej vojny zomrelo mnoho veriacich tejto cirkvi.
Začiatok súčasnej vojny v Iraku znamenal odchod mnohých veriacich Chaldejskej katolíckej cirkvi do zahraničia.
Augnax

Poloha

Obec má rozlohu 4 km². Najvyšší bod je položený 213 m n. m. a najnižší bod 150 m n. m.

Obyvateľstvo

Počet obyvateľov obce je 85 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kyjovka

Priebeh toku

Rieka pramení na južnom svahu vrchu Vlčák v pohorí Chřiby a pokračuje údolím juhozápadným smerom. Pri Koryčanoch jej tok reguluje vodárenská nádrž Koryčany a rieka pokračuje Litenčickou pahorkatinou južným smerom. Vytvára úzke údolie, ktorým vedie tzv. Vlárska železnica do Veselí nad Moravou, ktoré sa pri Kyjove rozširuje a tok pokračuje Kyjovskou pahorkatinou v už regulovanom koryte.
Na dolnom toku tečie rovinou Dolnomoravského úvalu, kde napája niekoľko sústav rybníkov. Od Hodonína sa tok stáča na juhozápad a tečie súbežne s Moravou až po sústavu ramien v lužných lesoch južne od Lanžhotu, kde ústi do Dyje.
Malans (Doubs)

Poloha

Obec má rozlohu 10,49 km². Najvyšší bod je položený 595 m n. m. a najnižší bod 370 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juvancourt

Poloha

Obec má rozlohu 8,29 km². Najvyšší bod je položený 358 m n. m. a najnižší bod 190 m n. m.

Obyvateľstvo

Počet obyvateľov obce je 159 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE